Bilde fra Louisiana Purchase Exposition
Festival Hall
Den tyske paviljongen viste en alpelandsby fra Tyrol. Postkort fra 1904.
Den franske paviljongen var en kopi av slottet i Versailles. Postkort fra 1904.
**Verdensutstillingen i St. Louis i 1904** eller **Louisiana Purchase Exposition** var en Verdensutstilling avholdt i 
St. Louis i Missouri i USA i 1904 for å feire hundreåret for Louisiana-kjøpet. Utstillingen varte fra 30. april til 1. desember. 

Utstillingens område på 4,9 kvadratkilometer var designet av George Kessler og plassert i Forest Park og deler av Wahington Universitys campus og var den største utstilling på denne tiden. Utstillingen besto av over 1 500 bygninger. 

Det var utstillinger fra 62 land, USAs regjering og 43 av de dengang 45 amerikanske stater.

Bygninger
---------

De fleste bygningene ved utstillingen var midlertidige konstruksjoner som var ment å stå i et til to år. De ble bygget av et rimelig materiale som besto av gips og hampfibre. På tross av dette står flere av bygningene fremdeles.

The Palace of fine arts var tegnet av arkitekt Cass Gilbert og hadde en stor innendørs skulpturpark inspirert av de romerske Caracallatermene. Det huser i dag Saint Louis Art Museum.

Utstillingens administrasjonsbygning er i dag Brookings Hall, en del av Washington University. 

Festival Hall inneholdt verdens største orgel på den tid. Etter utstillingen ble det solgt og bygget inn i det største varemagasinet i Philadelphia.

Matkultur
---------

En del matvarer ble presentert og popularisert på utstillingen for første gang, blant annet isvafler, Hotdogs, iste, peanøttsmør, sukkerspinn og Dr Pepper

Sommer-OL 1904
--------------

Utdypende artikkel: Sommer-OL 1904

Sommer-OL 1904 var en del av utstillingen i St. Louis og det var første OL som ble avholdt i USA. Sportsarrangementene var spredt over flere måneder og ble overskygget av verdensutstillingen.

Mennesker på utstilling
-----------------------

Verdensutstillingen inneholdt også en egen seksjon hvor det ble stilt ut såkalte «primitive», blant annet indianere og personer fra Afrika. En av dem var kongoleseren Ota Benga som senere ble kjent fordi han ble stilt ut i Bronx Zoo.

Kjente prosjekter
-----------------

* Forest Park
* Saint Louis Art Museum
* Vulcanstatuen

Referanser
----------

1. ↑  KESSLER, GEORGE E.

Eksterne lenker
---------------

* (en) Louisiana Purchase Exposition – kategori av bilder, video eller lyd på Commons Rediger på Wikidata

* (en) Louisiana Purchase Exposition – galleri av bilder, video eller lyd på Commons Rediger på Wikidata
* Expomuseum Arkivert 16. desember 2010 hos Wayback Machine.
* the 1904 World's Fair Societys offisielle side

| * v
* d
* r
Verdensutstillinger |
| --- |
| 1851 (London) **·** 1855 (Paris) **·** 1862 (London) **·** 1867 (Paris) **·** 1873 (Wien) **·** 1876 (Philadelphia) **·** 1878 (Paris) **·** 1880 (Melbourne) **·** 1888 (Barcelona) **·** 1889 (Paris) **·** 1893 (Chicago) **·** 1897 (Brussel) **·** 1900 (Paris) **·** 1901 (Buffalo) **·** 1904 (St. Louis) **·** 1907 (Jamestown) **·** 1909 (Seattle) **·** 1915 (San Francisco) **·** 1917 (San Diego) **·** 1925 (Paris) **·** 1929 (Sevilla) **·** 1929 (Barcelona) **·** 1931 (Paris) **·** 1933 (Chicago) **·** 1935 (Brussel) **·** 1937 (Paris) **·** 1939 (New York) **·** 1958 (Brussel) **·** 1962 (Seattle) **·** 1964 (New York) **·** 1967 (Montreal) **·** 1968 (San Antonio) **·** 1970 (Osaka) **·** 1974 (Spokane) **·** 1982 (Knoxville) **·** 1984 (Louisiana) **·** 1985 (Tsukuba) **·** 1986 (Vancouver) **·** 1988 (Brisbane) **·** 1992 (Sevilla) **·** 1992 (Genova) **·** 1993 (Daejeon) **·** 1998 (Lisboa) **·** 2000 (Hannover) **·** 2005 (Aichi) **·** 2008 (Zaragoza) **·** 2010 (Shanghai) **·** 2012 (Yeosu) **·** 2015 (Milano) **·** 2020 (Dubai) **·** 2025 (Osaka) |

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |